Nog 'n afskeid vir die landboubedryf | Landbou
Diegene vir wie die gode lief is, sterf vroeg, het die antieke Griekse skrywer en geskiedkundige Herodotus moedeloos verklaar. Hoe anders kan 'n mens die snydende gevoel van onreg verwerk wanneer ons heel bestes so vroeg by ons gevat word?
Nou, 'n paar duisend jaar later, probeer ons weer die ontydige heengaan van dr. Michael Bradfield op die betreklik jeugdige ouderdom van 56 kleinkry. Michael was werklik een van Suid-Afrika se heel bestes.
'n Plaasseun van Jamestown, genetikus, sportman en niks minder nie as 'n optimis van visionêre afmetings. 'n Wonderlike getuigskrif vir die kaliber mens wat ons verrinneweerde ou landjie nog van tyd tot tyd kan oplewer.